Ślōnske klōski (gōmiklyjzy, gś-miym. "Gummikließla", śl-miym. Schläsche Kließla) – sōm to klōski robiōne s kartofli uōnczonych we czyńściach 3:1 s kartofylmyjlym, kulane na ôkrōngło s dziurkōm, warzōne we ôsolōny gorki wodzie. Jy sie je kej przidowka do wusztowego kustu ze zouzōm (czynsto s roladōm), czasym kej grōndkust ze wytopiōnym szpekym. Sōm uōne wywołanym jodłym we Wiyrchniym Ślōnzku, kaj sōm dwie zorty ty szpajze. Jednōm sōm klōski biołe, zrobiōne yno s warzōnych kartofli a kartofylmyjlu. Drōgōm, to sōm klōski czorne, kej do kartofli a kartofylmyjlu dodowo sie tyż we 1/3 surowe tarte kartofle.